**TITLE OF THE PAPER**

**Name of the author**

**Subscription ID 0000000**

**Email ID** [**abcdef@abcd.com**](mailto:abcdef@abcd.com)

**Mob +91 0000000000**

**===========================================**

**NOTE-**

**1. Use only Unicode (Mangal/Sanskrit 2003/Kokila etc.)**

**2. Insert citation/reference as per instruction ONLY (See the last page)**

**=========================**


**प्रमुखशब्दाः/ प्रमुखशब्द/ Key Words/**

**शोधसारः/शोधसार/ Abstract**


**==========================================================================**

**REFERENCE STYLE**


1 Go to Reference Tab of MS word




2 Click on Insert Citation




3. Add new source




4. choose book/research paper etc as required



5 You may use Chicago/MLA as per content



6 At the end of paper Click on bibliography /work cited it will give automatically bibliography used in the paper



**USE THIS PAGE AND INSTRUCTION TO SEND YOUR PAPER. IT IS MENDETORY**

**RENAME THIS FILE AND SEND YOUR PAPER TO** [**JAHNAVISANSKRITJOURNAL@GMAIL.COM**](mailto:JAHNAVISANSKRITJOURNAL@GMAIL.COM)

**CC TO**

[**BIPINKUMARJHAOFFICIALID@GMAIL.COM**](mailto:BIPINKUMARJHAOFFICIALID@GMAIL.COM)

****

****

**Declaration**

I \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ hereby accept that the write up being sent\* for by me for the Jahnavi Sanskrit e-journal **is authored by me only**. **It has not been published in part or full in any publication prior to this**. I **will be entirely responsible for any errors or flaws in it**. I agree to transfer the copyright of this paper to this journal accordingly. I also read all the terms and conditions of this journal.

**CHECK LIST**

|  |  |  |
| --- | --- | --- |
| 1 | Paper is being sent for | **ISSUE NO- ………..** |
| 2 | I HAVE SENT Essential Data Form | YES/NO |
| 3 | Sahayoga rashi (Detail) |  |
| 4 | Mailing Address with pin code | PLACE  DIST  STATE  PIN |
| 5 | E-mail ID (IN CAPITAL) |  |
| 6 | Contact no |  |
| 7 | Title of write UP |  |
| 8 | DOB |  |
| 9 | Designation |  |

Sign:

Full Name:

Date:

**SEND IT TO** [jahnavisanskritjournal@gmail.com](mailto:jahnavisanskritjournal@gmail.com) CC to bipinkumarjhaofficialid@gmail.com

**संस्‍कृतप्रहेलिकानां विकासयात्रा शिक्षणव्‍यूहश्‍च**

**लेखकः**

मुख्‍यशब्‍दा: - प्रहेलिका, प्रश्‍नकला, मुक्‍तकम्, चित्रश्‍लोका:, अलङ्कारा:, मनोरञ्जनम्, उद्देश्‍यानि, प्रकारा:, इतिहास:, व्‍युत्‍पत्ति:, ध्‍यातव्‍यांशा:, मूल्‍याङ्कनम्, आयोजनस्‍वरूपम्, लाभा:, सीमा।

शोधसारः- ज्ञानस्‍य उत्पत्ति: जिज्ञासायां भवति। वैदिकवाङ्मयादारभ्‍य जिज्ञासाया: वृद्धौ प्रश्‍नकलाया: अपि विकास: सञ्जात:। प्रश्‍नकरणे चमत्‍कारोत्‍पादनेन प्रहेलिकाया: समुद्भव: जात:। विविधसंवादेषु प्रहेलिकाविधाया: बीजानि दृश्‍यन्‍ते। भामहकालात् पूर्वमेव प्रहेलिकाविधाया: व्‍यस्थितविकास: जात: इति प्रमाणै: ज्ञायते। यमक-श्‍लेषादिभि: अलङ्कारै: प्रहेलिकानां विकास: अजायत। बहुत्र प्रहेलिकायै चित्रकाव्‍यम् इत्‍यस्‍य शब्‍दस्‍य अपि प्रयोग: अवलोक्‍यते। शाब्‍दी-आर्थी, अन्‍तरालिका-बहिर्लापिका इत्‍यादिप्रकारेण प्रहेलिकानां वर्गीकरणं क्रियते। काव्‍यादर्शे प्रहेलिकाया: षोडश भेदा: समुपवर्णिता:। साम्‍प्रतं संस्‍कृतशिक्षणे प्रहेलिकानां समुपयोगेन छात्राणां रुचिवर्धनं कर्तुं शक्‍यते। बालमनोविज्ञानस्‍य सिद्धान्‍तानामाधारे रचितप्रहेलिकाभि: विद्यार्थिनां स्‍मृतिस्‍तरस्‍य, अवबोधस्‍तरस्‍य चिन्‍तनस्‍तररस्‍य च सकृदेव मूल्‍याङ्कनं जायते। लेखेऽस्मिन् प्राचीनार्वाचीनप्रहेलिकानां प्रकारप्रदर्शनपुरस्‍सरं प्रहेलिकासत्रस्‍य आयोजने ध्‍यातव्‍यांशा: अपि समुपवर्णिता:।

====================

समस्‍तमपि मानवीयं चिन्‍तनं खण्‍डश: प्राप्‍ते नानाविधे ज्ञानांशे समाश्रितमस्ति। कौतूहलेन तर्कशीलमिदं मस्तिष्‍कं मौलिकरूपेण एतेषां खण्डितज्ञानांशानां का‍ञ्चिद् अन्वितिम् अन्‍वेषयति। शनै: शनैरेता: अन्‍वितय एकीभूय ज्ञानस्‍य कस्‍याश्चित् शाखाया: स्‍वरूपं प्राप्‍नुवन्ति। प्राचीनज्ञानस्‍य नवीनज्ञानस्‍य च सञ्ज्ञानाय जिज्ञासाभाव एव प्रथम: कल्‍पो वर्तते। सर्वमपि ज्ञान-विज्ञानं प्रश्‍नपद्धतेरुत्तरपक्ष एव अवस्थितमस्ति। कस्‍यचिदपि वस्‍तुन: अस्तित्‍वस्‍य ज्ञानं जिज्ञासया एव जायते। समेषां दर्शनानां समुद्भव: प्रश्‍नैरेव सञ्जात:। जिज्ञासाया: विकासेन सहैव प्रश्‍नकलाया: अपि विकासोऽजायत। प्रक्रमेऽस्मिन् ऋग्‍वेदस्‍य नासदीयमण्‍डलस्‍य **''को अद्धा वेद क इह प्र वोचत्कुत आजाता कुत इयं विसृष्टि:''[[1]](#footnote-1)** इत्‍यादय: शब्‍दा: प्रमाणरूपेण उद्धर्तुं शक्‍यन्‍ते। पिप्‍पलादाचार्येण सुकेशादिभ्‍य: षड्भ्‍य: ऋषिभ्‍य: तेषां प्रश्‍नानामुत्तराणि प्रदाय प्रश्‍नोपनिषद् उपस्‍थापिता।**[[2]](#footnote-2)** श्रीमद्भगवद्गीतायामपि भगवता श्रीकृष्‍णेन प्रश्‍नै: ज्ञानार्जनाय समुपदिष्‍टम्, यथा हि -

**तद्विद्धि प्रणिपातेन परिप्रश्नेन सेवया।**

**उपदेक्ष्यन्ति ते ज्ञानं ज्ञानिनस्तत्त्वदर्शिनः।।[[3]](#footnote-3)**

अर्थात् आचार्यान् अभिगम्य  प्रकर्षेण नमस्कारं विधाय किं बन्धनम्? कथं मुक्ति: ? किम् ज्ञानम्? किम् अज्ञानम्? इत्‍येवं प्रकारेण **परिप्रश्नेन सेवया** च प्रश्‍ना: कर्तव्‍या:। ते तत्त्वदर्शिन: गुरव: कृते प्रश्‍ने ज्ञानम् उपदेक्ष्‍यन्ति।

तथैव आदिशङ्कराचार्योऽपि प्रश्‍नानां शृङ्खलां प्रस्‍तूय अस्मान् आत्‍मावलोकनाय प्रेरितवान्।**[[4]](#footnote-4)** अनेन विवरणेन प्रश्‍नकलाया: सविशेषं महत्त्वं ज्ञायते। संस्‍कृतवाङ्मये विषयविमर्शाय यत्र तत्र प्रश्‍नकलाया: पूर्वपक्षेरूपेण सम्‍प्रयोग: साधुतया उपस्‍थापित:। शास्‍त्रेषु भाष्‍येषु च प्रश्‍नोत्तरात्‍मकशैलीमनुसृत्‍य आचार्यै: सर्वजिज्ञासोपशमनार्थं कश्‍चन अनुपमो नवाचार: समनुष्ठित:।

ज्ञानमञ्जूषाभूतस्‍य काव्‍यशास्‍त्रस्‍य भेदौ वर्तेते - प्रबन्‍धकाव्‍यं मुक्‍तककाव्‍यञ्चेति। प्रबन्‍धकाव्‍ये यत्र कस्‍यचित् नायकस्‍य चारित्र्यस्‍यावलम्‍बनं कर्तुं पूर्वापरप्रसङ्गै: अर्थावगमनं क्रियते, तत्रैव मुक्‍तककाव्‍ये पूर्वापरप्रसङ्गै: विनैव अर्थस्‍य पर्यवसानं जायते। भर्तृहरे: शतकत्रयं मुक्‍तककाव्‍य-परम्‍परायाम् अत्‍यन्‍तं प्रसिद्धोदाहरणरूपेण वक्‍तुं शक्‍यते। मुख्‍यतया मुक्‍तककाव्‍यस्‍य पञ्च प्रकारा: भवन्ति, यथा हि -

1. शुद्धमुक्‍तकम् - शृङ्गाररसेन सम्‍बद्धं मुक्‍तं वृत्तम्।
2. कथोत्‍थमुक्‍तकम्- ऐतिहासिककथया सम्‍बद्धं मुक्‍तं वृत्तम्।
3. संविधानकमुक्‍तकम् - सम्‍भावितघटनया सम्‍बद्धं मुक्‍तं वृत्तम्।
4. आख्‍यानकवन्‍मुक्‍तकम् - परिकल्पितघटनया सम्‍बद्धं मुक्‍तं वृत्तम्।
5. चित्रमुक्‍तकम् - सप्रपञ्चं मुक्‍तं वृत्तं समस्‍यापूर्ति: प्रहेलिका वा।

चित्र-शब्‍दस्‍य अनेके अर्था: सन्ति। आश्‍चर्यार्थे[[5]](#footnote-5), वैविध्‍यार्थे[[6]](#footnote-6), प्रभूतार्थे[[7]](#footnote-7), उत्‍कृष्‍टार्थे[[8]](#footnote-8), दर्शनार्थे[[9]](#footnote-9) विशेषार्थे[[10]](#footnote-10) आलेख्‍ये[[11]](#footnote-11) च चित्र-शब्‍दस्‍य प्रयोगा: यत्र तत्र दृश्‍यन्‍ते। विश्‍वनाथाचार्येण चित्रबन्‍धानां कृतेऽपि चित्रशब्‍दस्‍य प्रयोग: कृत:।[[12]](#footnote-12) भोजराजस्‍य सरस्‍वतीकण्‍ठाभरणस्‍य चित्रप्रकरणे वर्ण-स्‍थान-स्‍वर-आकार-गति-बन्‍ध-इति षण्‍णां चित्रप्रका-राणां समुल्‍लेख: प्राप्‍यते। अलङ्कारसर्वस्वमित्‍यस्मिन् ग्रन्‍थेऽपि एतादृशं विवरणं द्रष्‍टुं शक्‍यते।[[13]](#footnote-13)

एतेषु सर्वेषु प्रकारेषु वैचारिकोन्‍मेषार्थं चित्रमुक्‍तकानाम् अतीव माहात्‍म्‍यं वेविद्यते। यतो हि चित्रमुक्‍तकानां माध्‍यमेन व्‍याकरणं, इतिहास:, साहित्‍यम् दर्शनमित्‍यादिभि: शास्‍त्रै: सह सामान्‍यज्ञानस्‍य अपि परीक्षणं भवति। प्रहेलिकाभि: शब्‍दानाम् अनेकेषाम् अर्थानां ज्ञानं जायते, येन अध्‍येतॄणां शब्‍दकोशे वृद्धि: भवति। यथा विष्‍णुसहस्रनामस्‍तोत्रे अधोलिखिते श्‍लोके विष्‍णो: नामसु अनुत्तम इति संज्ञायां कथं अन्‍वय: स्‍यात्।

ईश्वरो विक्रमी धन्वी मेधावी विक्रमः क्रमः ।  
**अनुत्तमो** दुराधर्षः कृतज्ञः कृति: आत्मवान् ।।[[14]](#footnote-14)

यत्र विष्‍णो: ईश्‍वर: विक्रमी धन्‍वी मेधावी इत्‍यादीनि नामानि सन्ति, तत्र अनुत्तम इति विशेषणं कथं भवितुमर्हति इति शंका जागर्ति। अत एव अस्‍यां दुरूहावस्‍थायां केनचित् यथोक्‍तम् -

विष्‍णोर्नामसहस्रस्‍य वेदोक्‍तास्ति प्रहेलिका।यस्‍या जिज्ञासया सम्‍यक् प्रायतन्‍त महर्षिण:।।

अत्र अनुत्तम शब्‍दस्‍य न+उत्तम: इति सामान्‍य: अर्थ: नैव चिन्‍तनीय:। यतो हि अत्र नञ्-समास: नास्ति, अपितु **अविद्यमानार्थको बहुब्रीहि**रस्ति । तेन ज्ञायते यदत्र ''अविद्यमान: उत्तम: अस्‍मात्'' इति अन्‍वये सर्वोत्तम इति पर्यवसानार्थे अनुत्तमशब्‍दस्‍य प्रयोग: अस्ति। यथा अन्‍यत्रापि उक्‍तम् -

**सर्वद्रव्‍येषु विद्यैव द्रव्‍यमाहुरनुत्तमम्।**

एतादृश: एव गूढार्थ: कालिदासस्‍य रघुवंशस्‍य मङ्गलाचरणश्‍लोके वर्तते, यथा हि -

वागर्थाविव सम्‍पृक्‍तौ वागर्थप्रतिपत्तये।

जगत: पितरौ वन्‍दे **पार्वतीप-रमेश्‍वरौ**।।[[15]](#footnote-15)

अत्र पितरौ शब्‍देन पितृ-शब्‍दस्‍य प्रथमाया: द्विवचनरूपमपि चिन्‍तयितुं शक्‍यते, न तु **माता च पिता च** इति एकशेषे पितरौ। यतो हि जगत: द्वौ पितरौ वर्तेते – पार्वतीप: (पार्वतीं पाति अर्थात् रक्षति इति शिव:); रमेश्‍वर: (रमाया: अर्थात् लक्ष्‍म्‍या: ईश्‍वर: स्‍वामी विष्‍णु: इति)। एवं हि पार्वतीपरमेश्‍वरौ इत्‍यस्‍य **हरिहरौ** इत्‍यर्थ: अपि भवितुमर्हति।

संस्‍कृते तावत् पदशुद्धौ महान् विचार: प्रयोक्‍तृभि: क्रियते। एतदर्थं पाणिनीयं व्‍याकरणं शरणीक्रियते। किन्‍तु भाषाया: प्रयोगकाले अनवधानतायाम् अज्ञाने वा बहव: अशुद्धा: शब्‍दा: व्यवह्रियन्तेऽस्‍माभिः तद्यथा एकत्रितम्, लब्‍धप्रतिष्ठितम्, मनोकामना इत्‍यादय:। एतादृशानां शब्‍दानां विषये पण्डिता: अपि भ्रान्‍ता: भवन्ति बहुधा, अत: विशेषस्‍थलेषु त्रुटिभ्‍यो वारयितुं बहुभि: आचार्यै: चित्रश्‍लोका: समाश्रिता:। यथा पण्डितस्‍य अम्बिकादत्तव्‍यासस्‍य गुप्‍ताशुद्धिप्रदर्शनम् (पण्डितपछार) इति ग्रन्‍थ: विषयेऽस्मिन् उत्तममुदाहरणं वर्तते। ग्रन्‍थेऽस्मिन् श्‍लोकै: वाक्‍यैश्‍च गुप्‍तदोषाणां प्रदर्शनं कृतमस्ति, यत्‍पठित्‍वा अध्‍येता मनोरञ्जनपूर्वकं शुद्धं पदं ज्ञातुं शक्‍नोति। व्‍युत्‍पत्तिप्रदर्शनाख्‍ये ग्रन्‍थस्‍यास्‍य द्वितीये खण्‍डे कर्तृगुप्‍त-कर्मगुप्‍तादय: श्लोका: सन्ति, यान् पठित्‍वा अध्‍येता व्‍याकरणस्‍य विशिष्‍टं पदविषयकं ज्ञानमवाप्‍तुमर्हति। एतादृश: एव सङ्ग्रह: सुभाषितरत्‍नभाण्‍डागारेऽपि चित्रप्रकरणे वर्तते।

**प्रहेलिकापदस्‍य व्‍युत्‍पत्ति: अर्थश्‍च -**

परम्‍परागतमूल्‍याङ्कनप्रकारेषु प्रहेलिकाया: प्रश्‍नरूपेण कश्‍चन वि‍स्‍तृत: इतिहास: वर्तते। अयं प्रहेलिकाप्रकार: उच्‍चस्‍तरीयमूल्‍याङ्कनाय उपयुज्‍यते। प्रहेलिकामाध्‍यमेन मनोरञ्जनपूर्वकं छात्राणां सक्रियताया: अभिवर्धनं सुतरां भवितुं शक्यते। प्र उपसर्गपूर्वकात् 'हिल भावकरणे' इत्‍यस्‍मात् तुदादिगणस्‍थात् धातो: इनि कनि टापि च प्रहेलिका-शब्‍द: निष्‍पद्यते। प्रहिलति अर्थात् अभिप्रायं सूचयति इत्‍यर्थ:। धर्मदाससूरिभि: उक्‍तं यत् -

**व्‍यक्‍तीकृत्‍य कमप्‍यर्थं स्‍वरूपार्थस्‍य गोपनात्।यत्र बाह्यन्‍तरावर्थौ कथ्‍यते सा प्रहेलिका।।[[16]](#footnote-16)**

शब्‍दकल्‍पद्रुमे तावत् प्रहेलिकायै दुर्विज्ञानार्थप्रश्नः, कूटार्थ-भाषितकथा इत्‍यपि भणितम्। शब्दरत्नावल्यां प्रहेलिकायै प्रश्नदूती प्रवह्लीका इति द्वे पदे प्रयुक्‍ते।

**संस्‍कृतप्रहेलिकानाम् इतिहास:**

प्रहेलिकानां धारणा अतीव प्राचीना वर्तते। यम-नचिकेतसो: संवाद:, यक्ष-युधिष्ठिरसंवाद:, शुक-रम्‍भासंवाद: इत्‍यादय: संवादा: अपि प्रहेलिका: प्रति सङ्केतमाचरन्ति। साहित्यिकप्रहेलिका: चित्रालङ्कारेषु परिगण्‍यन्‍ते। अमरकोषकारेण शब्‍दादिवर्गे प्रहेलिका इति शब्‍दस्‍य कृते प्रवह्लिका इत्‍ययमपि शब्‍द: कथित:। कादम्‍बर्यां प्रहेलिकायै सङ्केतत: आलेख्‍यशब्‍देन चित्रकर्मण: उल्‍लेखोऽस्ति।[[17]](#footnote-17) वात्‍स्‍यायनकृतकामसूत्रे आलेख्‍यकर्म अपि चतुष्‍षष्ट्यां कलासु प्रमुखमस्ति।[[18]](#footnote-18) तस्‍य समर्थने जयमङ्गलेनापि आलेख्‍यकर्म चित्रकर्म वा कलासु अन्‍यतमरूपेण गणितम्।[[19]](#footnote-19)

बौद्धिकचमत्‍कारोत्‍पादकस्‍य अस्‍यालङ्कारस्‍य समुल्‍लेखो यमक-विवेचनप्रसङ्गे भामहाचार्येण विहित:। तत्र प्रहेलिकायै आचार्येण **'यमक-व्‍यपदेशिनी'** इत्‍यस्‍य शब्‍दस्‍य प्रयोग: समनुष्ठित:। तत्रैव भामहेन स्‍वपूर्ववर्तिन: रामशर्मण: पद्यमिदं समुद्धृतम् -

**नाना धात्वर्थगम्भीरा यमकव्यपदेशिनी।**

**प्रहेलिका सा ह्युदिता रामशर्माऽच्युतोत्तरे।।**

**काव्यान्यपि यदीमानि व्याख्यागम्यानि शास्त्रवत्।**

**उत्सवः सुधियामेव हन्त दुर्मेधसो हताः ।।[[20]](#footnote-20)**

अनेन अलङ्कारशास्‍त्रे प्रहेलिकाविधाया: प्राचीनताया: अनुमानं कर्तुं शक्‍यते। आचार्यभरतमुने: नाट्यशास्‍त्रे अपि प्रहेलिकानां विवरणं प्राप्‍यते, यथा हि -

**कौशलादुच्‍यतेऽन्‍योऽर्थ: तदवस्‍पन्दितं भवेत्।**

**हास्‍येनोपगतार्थप्रहेलिका नालिकेति विज्ञेया।।[[21]](#footnote-21)**

एवमेव प्राचीनमूल्‍याङ्कनपद्धतिषु समस्‍यापूर्ति: अपि चित्रमुक्‍तकश्‍लोकानामेव कश्‍चन प्रकारोऽस्ति। अद्यत्‍वे मनोविज्ञानस्‍य क्षेत्रे बुद्धिपरीक्षणै: प्रयोज्‍यस्‍य बुद्धे: मूल्‍याङ्कनं क्रियते, किन्‍तु प्रहेलिकाभि: प्रयोज्‍यस्‍य न केवलं बुद्धे: अपितु तर्कक्षमताया:, कल्‍पनाशीलताया:, स्‍फूर्तक्षमतायाश्‍चापि मूल्‍याङ्कनं भवति। विद्वत्‍सभासु, प्रश्‍नमञ्चेषु वा प्रहेलिकानां माध्‍यमेन विद्यार्थिनां ज्ञानस्‍य, अवधानस्‍य, तर्कशक्‍तेश्‍च सहसा परीक्षणं सम्‍भवति।

अपह्नुति-श्लेष-यमकादीनाम् अलङ्काराणां समुपयोगेन चित्रश्‍लोकेषु तथा वैविध्‍यमानीयते, येन अध्‍येतृप्रतिभाया: सम्‍यक् ज्ञानपरीक्षणं स्‍यात्। परम्‍परागतसंस्‍कृतधारायां समस्‍यापूर्ति: अपि प्रहेलिकानां माध्‍यमेन कारयितुं शक्‍यते। आरम्‍भे अनभ्‍यासकारणात् कदाचित् विद्यार्थिनां कि‍ञ्चि‍त् काठिन्‍यं स्‍यात् किन्‍तु, शनै: शनै: अनवरतरूपेण प्रहेलिकानां प्रकृत्‍या परिचयेन तेषां प्रावीण्‍यं नूनमेव वर्धिष्‍यते। संस्‍कृतशिक्षक: परम्‍परागतरूपेण प्रसिद्धप्रहेलिकाभि: सह बहुप्रचलितछन्‍दस्‍सु प्रहेलिकाश्‍लोकान् विरचय्य स्‍पर्धां कारयितुं प्रभवति। येन विद्यार्थिनां मनस: संस्‍कृतात् भीते: व्‍यापादनं भवितुमर्हति।

**प्रहेलिकाया: उद्देश्‍यानि -**

* विद्यार्थिनां प्रतिभाया: प्रत्‍यभिज्ञानं कृत्‍वा उचितं प्रोत्‍साहनं दत्त्वा संस्‍कृतमयवातावरणस्‍य निर्माणम्।
* तेषां भाषादक्षताया: अभिवृद्धिसम्‍पादनम्।
* तेषां ज्ञानस्‍तरस्‍य सर्वतोमुखविकाससम्‍पादनम्।
* तेषां शब्‍दभण्‍डारे वृद्धीकरणम्।
* परम्‍परागतरूपेण उच्‍चस्‍तरीयमूल्‍याङ्कनविधीनां सम्‍प्रयोग:।
* मूल्‍याङ्कने मनोरञ्जनस्‍य अभिनिवेशविधानम्।
* भारतीयपारम्‍परिकमूल्‍याङ्कनविधीनां परिरक्षणम्।

**प्रहेलिकानां प्रकारा:**

शब्‍दकल्‍पद्रुमे तावदुल्‍लेख: प्राप्‍यते यत् प्रहेलिका **शाब्‍दी आर्थी** इति भेदेन द्विविधा भवति। यथा हि-

**सा द्विधार्थी च शाब्दी च विख्याता प्रश्नशासने ।**

**आर्थी स्यादर्थविज्ञानात् शाब्दी शब्दस्य भङ्गतः ॥**

वाचस्‍पत्‍ये तावत् विदग्धमुखमण्डनस्‍य उद्धरणेन उभयो: प्रहेलिकयो: उदाहरणं निगदितम्, यथा *आर्थी* इत्‍यस्‍या: उदाहरणं द्रष्‍टव्‍यम् -

**तरुण्यालिङ्गितः कण्ठे नितम्बस्थलमाश्रितः ।**

**गुरूणां सन्निधानेऽपि कः कूजति मुहुर्मुहुः ॥**

अर्थात् तरुणी स्‍त्री यस्‍य कण्‍ठे आलिङ्गनं करोति, यश्‍च तस्‍या: तरुण्‍या: कटिप्रदेशस्‍य आश्रयणं करोति। अस्‍यां स्थितौ ज्‍येष्‍ठानां सान्निध्‍ये अपि य: यत्किमपि अस्‍पष्‍टं शब्‍दं करोति। स: तादृश: क:? उत्तरं तु **जलेन ईषत्‍पूर्ण: कुम्भः** इति।

*शाब्दी-*प्रहेलिकाया: उदाहरणं यथा -

**सदारिमध्यापि न वैरियुक्ता नितान्तरक्तापि सितैव नित्यम् ।**

**यथोक्तवादिन्यपि नैव दूती का नाम कान्तेति निवेदयन्ति ॥**

अस्‍या: प्रहेलिकाया: पठनेन अन्‍यथैव अर्थस्‍य भ्रामकोपस्थिति: भवति। यथा हि - या काचित् सदा अरिमध्‍ये अस्ति, किन्‍तु तस्‍या: कश्चिदपि वैरी नास्ति। सदैव रक्‍ता अपि श्‍वेता अस्ति। यथोक्‍तरूपेण वदति किन्‍तु, दूती नास्ति। सा कान्‍ता का अस्ति? अत्र उत्तरं **सारिका** (मैना पक्षी) इति॥ यतो हि 'सारिका' शब्‍दे सदा 'रि' इति मध्‍ये भवति। सिता इत्‍यस्‍य अर्थ: श्‍वेत: इति न, अपितु सकारयुक्‍ता ('सा'रिका) इति। कान्‍ता इत्‍यस्‍य आशय: अस्ति यत् क इति वर्ण: अन्‍ते (सारि'का') अस्ति।

अन्‍यथापि एतेषां चित्रश्‍लोकानां प्रहेलिकानां वा द्वौ प्रकारौ स्‍त: - अन्‍तर्लापिका बहिर्लापिका चेति। यत्र श्‍लोके एव प्रश्‍न: श्‍लोके एव चोत्तरं भवति सा प्रहेलिका **अन्‍तर्लापिका** इत्‍युच्‍यते। यथा हि -

**कस्‍तूरी जायते कस्‍मात्, को हन्ति करिणां कुलम्।**

**किं कुर्यात् कातरो युद्धे, मृगात् सिंह: पलायते।।**

अत्र प्रथमेषु त्रिषु चरणेषु त्रय: प्रश्‍ना: सन्ति। यदि सर्वेषां प्रश्‍नानां उत्तराणि क्रमेण उच्‍यन्‍ते तर्हि श्‍लोकस्‍य चतुर्थं चरणं जायते। यथा मृगात् कस्‍तूरी जायते, **सिंह:** करिणां कुलं हन्ति, युद्धे कातर: **पलायते**।

एवमेव **बहिर्लापिका** प्रहेलिका सा भवति यत्र उत्तराणि प्रहेलिकाया: बहि: भवन्ति। उत्तरस्‍य विषये प्रहेलिकायां सूचना: सङ्केताश्‍च भवन्ति। यथा हि -

**को दुराढ्यस्‍य मोहाय का प्रिया मुरविद्विष:।**

**पदं प्रश्‍नवितर्के किं को दन्‍तच्‍छदभूषणम्।।**

अर्थात् उन्‍मत्तस्‍य धनिकस्‍य मोहस्‍य कारणं किम् ? मुरारे: प्रिया पत्‍नी का ? प्रश्‍नेषु वितर्के च किं पदं प्रयुज्‍यते? दन्‍तानाम् आच्‍छादनकस्‍य (अधरयो:) भूषणं किम् ? एतेषां चतुर्णामपि प्रश्‍नानाम् उत्तराणि प्रहेलिकायां न सन्ति। किन्‍तु क्रमश: उत्तराणां लेखनेन विशिष्‍टं पदं जायते, यथा हि - उन्‍मत्तधनिकस्‍य मोहस्‍य कारणम् रा (धनम्); मुरारे: प्रिया पत्‍नी मा (लक्ष्‍मी:); प्रश्‍नवितर्कयो: कृते प्रयुज्‍यते नु (अव्‍ययपदम्); दन्‍तानाम् आच्‍छादनकस्‍य (अधरयो:) भूषणं राग: (अधरराग: Lipstick इति )। एतेषां चतुर्णाम् उत्तराणां क्रमश: योजनेन रामानुराग: इति उत्तरं समायाति।

काव्‍यादर्शे आचार्यदण्डिना प्रहेलिकानां बहुधा महत्त्वं प्रतिपादितम्, यथा हि -

**क्रीडागोष्‍ठीविनोदेषु तज्‍ज्ञैराकीर्णमन्‍त्रणे।**

**परव्‍यामोहने चापि सैव सोपयोगा: प्रहेलिका:।।[[22]](#footnote-22)**

तत्रैव प्रहेलिकानां षोडशानां भेदानां सलक्षणं सोदाहरणञ्च वर्णनं कृतम्[[23]](#footnote-23), यथा हि-

1. समाहिता- यत्र सन्धिकारणात् गूढार्थ: भवेत्।
2. वञ्चिता -यत्र अर्थविशेषे प्रसिद्धे शब्‍दे अप्रसिद्धस्‍य अर्थस्‍य ग्रहणं भवेत्।
3. व्‍युत्‍क्रान्‍ता- यत्र पदानां प्रयोगे व्‍यवधानेन व्‍युत्‍क्रम: स्‍यात्।
4. प्रमुषिता- यत्र दुर्बोधार्थस्‍य पदस्‍य प्रयोग: स्‍यात्।
5. समानरूपा-यत्र गौणार्थस्‍य आरोपयुक्‍त: पदप्रयोग: भवेत्।
6. परुषा- यत्र व्‍याकरणसूत्रबलेन अप्रसिद्धार्थे पदप्रयोग: भवेत्।
7. सङ्ख्याता- यत्र सङ्ख्यायै प्रसिद्धं पदं भ्रमस्‍य कारणं स्‍यात्।
8. प्रकल्पिता- यत्र वाक्‍यस्‍य अर्थ: वास्‍तविकार्थात् भिन्नरूपेण प्रतिभासित: स्‍यात्।
9. नामान्‍तरिता- यत्र नामविशेषं प्रकटीकर्तुम् अन्‍येषां वस्‍तूनां कल्‍पना स्‍यात्।
10. निभृता- यत्र प्रकृत-अप्रकृतार्थयो: तुल्‍यधर्मस्‍य प्रतिपादनाय वाचा अर्थस्‍य गोपनं स्‍यात्।
11. समानशब्‍दा- यत्र अभीष्‍टपदस्‍य पर्यायवाचकशब्‍दानां प्रयोग: स्‍यात्।
12. सम्‍मूढा- यत्र साक्षात्‍ अभीष्‍टपदस्‍य प्रयोगेऽपि श्रोतृगणस्‍य सन्‍देह: स्‍यात्।
13. परिहारिका- यत्र यौगिकशब्‍दानां शृङ्खलया अभीष्‍टार्थस्‍य अभिव्‍यक्ति: भवेत्।
14. एकच्‍छन्ना- यत्र पदस्‍य अर्थस्‍य स्‍पष्‍टकथनं कृत्‍वा पदस्‍य गोपनं स्‍यात्।
15. उभयच्‍छन्ना- यत्र पदस्‍य अर्थस्‍य तत्पदस्‍य च गोपनं स्‍यात्।
16. सङ्कीर्णा- यत्र पूर्वोक्‍तानां प्रकाराणां सम्मिश्रणं स्‍यात्।

**व्‍याकरणशास्‍त्रे प्रहेलिका: चित्रश्‍लोकाश्‍च**

व्‍याकरणशिक्षणं सूत्रशिक्षणं वा कि‍ञ्च‍िदिव नीरसं कार्यं मन्‍यते। किन्‍तु साहित्यिकवैयाकरणै: उक्‍तस्‍यास्‍य आक्षेपस्‍य समाधानमपि प्रहेलिकासु उपस्‍थापितम्।यथा रुचिपूर्णेषु चित्रश्‍लोकेषु -

**काचं मणिं काञ्चनमेकसूत्रे ग्रथ्नासि बाले! किमिदं विचित्रम् ?**

**विचारवान् पाणिनिरेकसूत्रे श्वानं युवानं मघवानमाह ।।**

अर्थात् एका बाला मालायां काचम्, मणिं काञ्चनञ्च ग्रथ्‍नाति स्‍म। असम्‍बद्धवस्‍तूनां मालाग्रन्‍थने कश्चित् ताम् औचित्‍यं पृष्‍ठवान्। तदा [**श्वयुवमघोनामतद्धिते[[24]](#footnote-24)** इति पाणिनीयसूत्रस्‍य उदाहरणेन मालाकारिका वदति यत् यदि शुनकस्‍य युवकस्‍य मघोन: (इन्‍द्रस्‍य) एकस्मिन् सूत्रे उपस्‍थापने भवताम् आपत्ति: नास्ति, तर्हि मम (मालाकारिकाया: बालिकाया:) मालायां काच:, मणि:, काञ्चनमित्‍येतेषाम् एकत्र प्रयोगे कथम् आपत्ति: भवेदिति।](https://learnsanskrit.wordpress.com/2016/10/18/%E0%A4%B6%E0%A5%8D%E0%A4%B5%E0%A4%AF%E0%A5%81%E0%A4%B5%E0%A4%AE%E0%A4%98%E0%A5%8B%E0%A4%A8%E0%A4%BE%E0%A4%AE%E0%A4%A4%E0%A4%A6%E0%A5%8D%E0%A4%A7%E0%A4%BF%E0%A4%A4%E0%A5%8C-%E0%A5%A4%E0%A5%AC%E0%A5%A4/)

**बालम्‍भट्ट: स्‍वसदाचारिण: पुत्रस्‍य विवरणं पाणिनीयसूत्रै: दत्तवान् इति प्रसिद्धम्, यथा -**

**पुत्र: पुम्‍भ्योऽधिकं शीलं धर्मं चरति रक्षति।**

**वशं गत: पितुर्यच्‍च पश्‍चात् कृत्‍या: तदर्हति।।[[25]](#footnote-25)**

अत्र दश पाणिनीयसूत्राणि छन्‍दोरूपेण उपस्‍थाप्‍य पुत्रस्‍य विषये विदुषा उक्‍तं यत् मम पुत्र: मनुष्‍येभ्‍योऽप्‍यधिकं शीलं धर्मं चरति रक्षति (च)। (स:) पितु: वशं गत:। कर्तव्‍यानि च कर्तुमर्हतीति।

**आधुनिकप्रहेलिका:**

आधुनिकयुगे प्रहेलिकानां महान् विकास: अजायत। रामचरितमानसे श्रीरामशलाका-प्रश्‍नावली वर्णप्रहेलिकामाध्‍यमेन भगवदिच्‍छाया: सङ्केत: प्रस्‍तुत:। कूटचित्राणि प्रहेलिकाश्‍च आङ्गलभाषायां सामान्‍यतया Puzzles इति नाम्ना अभिधीयन्ते। ऑक्‍स्फोर्ड शब्‍दकोशाधारे आङ्गलभाषायाम् एतस्‍य पदस्‍य अर्थो भवति – **“Solve or understand something by hard thinking”.** 1760 तमे वर्षे यूरोपदेशस्य ज़ॉन स्पिल्सबरिमहोदयः यः मानचित्रनिर्माता अपि आसीत् तेन सर्वप्रथमं जिग्सॉकूटचित्रस्य निर्माणम् अक्रियत।जिग्सॉकूटचित्रेषु एकं सामान्यं चित्रं लघु-लघुखण्डे विभाज्यते। विशिष्टक्रमे एकैकं खण्डं योजयित्वा चित्रखण्डबन्धं निर्मीयते । साम्‍प्रतं प्रहेलिकानां विविधप्रकारा: दृश्‍यन्‍ते, यथा -

* द्वि-आयामी चित्रखण्डबन्धः (Flat 2 Dimensional Jigsaw Puzzles)
* कठिनचित्रखण्डबन्धः (Difficult Jigsaw Puzzles)
* शैक्षिकचित्रखण्डबन्धः (Educational Jigsaw Puzzles)
* त्रि- आयामी चित्रखण्डबन्धः (3D Puzzles)
* रहस्यात्मकचित्रखण्डबन्धः (Mystery Puzzles)
* चित्रखण्डबन्ध (Jigsaw puzzles)
* विपरितक्रमचित्रखण्डबन्धः(Wasgij Jigsaw Puzzles )
* काष्ठनिर्मितचित्रखण्डबन्धः (Wooden Jigsaw Puzzles)
* बृहत्खण्डचित्रबन्धः (Large Piece Jigsaw Puzzles)
* यांत्रिककूटचित्राणि Mechanical Puzzles
* नखकूटचित्रम् (Nail puzzles)
* रुबिक्स घनः (Rubik's Cubes)
* तार्किककूटचित्राणि (Logic Puzzles) यथा- Sudoku, Pi-cross , logic grid puzzles इत्यादीनि
* गणितीयकूटचित्राणि (Math Puzzles)
* गुप्ताक्षरकूटचित्राणि (Cryptic puzzles)
* शब्दकूटचित्राणि (Word puzzles)
* सामान्यज्ञानकूटचित्राणि (Trivia puzzles)
* प्रहेलिकाः (Riddles)
* अनुमानितोदाहरणकूटचित्राणि (Pattern guessing)
* समुचितमेलनम् (Match the following)
* चित्रभेदः (Spot the difference)
* मार्गान्वेषणम् (Find the way)

**प्रहेलिकानाम् आयोजनात्‍पूर्वं कर्तव्‍यानि**

प्रहेलिका: बालमनोविज्ञानस्‍य सिद्धान्‍तानामाधारे आश्रिता: स्‍यु:। कतिचन उदाहरणानि प्रदाय यदि प्रहेलिकानां सत्रस्‍य आयोजनं क्रियेत तर्हि तेन निर्मिते वातावरणे प्रहेलिकानां प्रभाव: भाषादक्षतादृष्‍ट्या उत्तमतया भविष्‍यति। प्रहेलिकानां सत्रस्‍य आयोजनात्‍पूर्वं कक्षासु बालानां कृते सन्धि-समास-कारक-कोषादीनां शिक्षणेन प्रहेलिकानाम् अवगमने तेषां सारल्‍यं जायते। प्रहेलिकासु अव्‍याप्ति:, अतिव्‍याप्ति: असम्‍भवश्‍च इत्‍येते त्रय: दोषा: न स्‍यु:। बालकानां स्‍तरं वीक्ष्‍य प्रहेलिकानां चयनं निर्माणं वा कर्तव्‍यम्। यदि गणश: आयोजनं करणीयं तर्हि गणानां निर्धारणं करणीयम्। प्रहेलिकानां काठिन्‍यस्‍तरानुसारेण दुरूहप्रहेलिकानां कृते अतिरिक्‍ताङ्का: देया:। यदि वर्गप्रहेलिकाया: आयोजनं क्रियते, तर्हि सम्‍यग्रूपेण वर्गस्‍य निर्माणविषये प्राश्‍निकस्‍य जागरा स्‍यात्।

**प्रहेलिकानाम् आयोजनस्‍वरूपम्**

* पाठ्यसहगामिक्रियासु संस्‍कृतभाषाविकासाय प्रहेलिका: उत्तमगतिविधिरूपेण आयोजयितुं शक्‍यन्‍ते।
* प्रहेलिका: व्‍यक्तिगतरूपेण, गणरूपेण, सामूहिकरूपेण सद्यस्‍करूपेण (Online) वा प्रष्‍टुं शक्‍यन्‍ते।
* सङ्गणकयन्‍त्रम्, मोबाईल-एप, स्‍फूर्तिस्‍पर्धा इत्‍यादीनां माध्‍यमेन प्रहेलिकानामायोजनं भवितुमर्हति।
* प्रहेलिकानां स्‍पर्धायाम् अङ्कानां योग-व्‍यवकलानादिकं कर्तुं शक्‍यते, येन रोचकता समागच्‍छेत्।
* काठिन्‍ये सति प्रहेलिकानां सरलार्थ: वक्‍तुं शक्‍यते।
* उत्तरप्रेरणायै प्रथमाक्षरम्, अन्तिमाक्षरम् अथवा उत्तरस्‍य वर्णानां सङ्ख्या इत्‍यादिरूपेणापि कश्‍चन् सङ्केत: दातुं शक्‍यते।

**लाभ:**

* प्रहेलिकाभि: ज्ञानस्‍य प्रसाराय जना: अहमहमिकया उत्‍सहन्‍ते।
* रुचिमद्भ्‍य: छात्रेभ्‍य: बाह्यप्रेरणाया: आवश्‍यकता न भवति।
* संस्‍कृतमयवातावरणस्‍य निर्माणे साहाय्यं भवति।
* छात्राणां श्‍लोकस्‍मरणस्‍य प्रवृत्ते: विकास: भवति।
* प्रहेलिकाभि: स्‍मृतिस्‍तरस्‍य, अवबोधस्‍तरस्‍य चिन्‍तनस्‍तरस्‍य च शिक्षणं मूल्‍याङ्कनञ्च सकृदेव सम्‍भवति।

**सीमा**

* सर्वेषां विद्यार्थिनां कृते समानतया उपयोक्‍तुं न शक्‍यते।
* प्रहेलिकायोजनम् एका कला अस्ति, अत: दक्ष: शिक्षक: आवश्‍यक:।
* विद्यार्थिनां भाषादक्षता अपेक्षिता। तद्विना अर्थावगमनं न शक्‍यते।
* अल्‍पस्‍मृतिमतां विद्यार्थिनां कृते अर्थनिष्‍पादनं कष्‍टकरं भवति।
* यदि सम्‍यग्रूपेण स्‍तरानुसारं प्रहेलिकानां चयनं न स्‍यात् तर्हि अपेक्षितपरिणामस्‍य प्राप्ति: न भवितुमर्हति।

एवं हि सुतरां ज्ञायते यत् प्रहेलिका विशुद्ध: भारतीयविधि: अस्ति। प्रहेलिकानामुपयोगेन छात्राणां स्‍मृते:, अवबोधस्‍य चिन्‍तनस्‍य च क्षमताया: मूल्‍याङ्कनं भवितुमर्हति। आभि: प्रहेलिकाभि: विद्यार्थिन: संस्‍कृतस्‍य शब्‍दगतचमत्‍कारै: अर्थगतचमत्‍कारैश्‍च परिचिता: भविष्‍यन्ति। छात्रकेन्द्रितशिक्षणाय यथावसरं विद्यालयेषु महाविद्यालयेषु च संस्‍कृतप्रहेलिकानाम् आयोजनं महोपकारकं वर्तते। संस्‍कृतस्‍य सरलमुखस्‍य साहित्‍यमुखस्‍य च ज्ञानाय प्रहेलिका: पाठ्यसहगामिक्रियासु अन्‍यतमोपायरूपेण भवितुमर्हन्ति। प्रश्‍ने एव उत्तरस्‍य सुन्‍दरम् उदाहरणम् अन्‍यत्र कस्‍यां वा भाषायां स्‍यात्, यत्‍पठित्‍वा विद्यार्थिन: संस्‍कृतभाषाया: सौन्‍दर्यं प्रति आकृष्‍टा: भवेयु:, यथा हि-

का काली ? का मधुरा ? का शीतलवाहिनी गङ्गा ?

कं संजघान कृष्‍ण: ? कं बलवन्‍तं न बाधते शीतम् ?[[26]](#footnote-26)

=======================

सन्‍दर्भग्रन्‍थसूची

कल्‍याण:, उपनिषद् अंक:, त्रयोविंशतितमस्‍य विशेषांक:, गीताप्रेस, गोरखपुरम्, ख्रिष्‍टाब्‍द: 1949

चित्रकाव्‍यकौतुकम्, रामरूपपाठक:, मोतीलालबनारसीदास:, देहली, ख्रिष्‍टाब्‍द: 1965

चित्रकाव्‍यम्, रामदीनमिश्र:, बिहारराष्‍ट्रभाषापरिषद्, पटना, ख्रिष्‍टाब्‍द: 1989

श्रीवास्‍तव एन.डी., बालमनोविज्ञान : बालविकास:, अग्रवालपब्लिकेशन्‍स, आगरा, ख्रिष्‍टाब्‍द: 2010

शब्‍दकल्‍पद्रुम:, संस्‍कृतविकिस्रोत:

वाचस्‍पत्‍यम्, संस्‍कृतविकिस्रोत:

ऋग्‍वेद:, ब्रह्मवर्चस्, शान्तिकुञ्जम्, हरिद्वारम्, सं.2054

श्रीमद्भगवद्गीता, गीताप्रेस, गोरखपुर, , ख्रिष्‍टाब्‍द: 2017

गुप्‍ताशुद्धिप्रदर्शनम् (पण्डितपछार) - पण्डित अम्‍ब‍िकादत्तव्‍यास:, व्‍यासप्रकाशनम्, वाराणसी, सं. 2057

साहित्‍यदर्पण: - विश्‍वनाथाचार्य:, सम्‍पादक: निरूपणविद्यालङ्कार:, साहित्‍यभण्‍डार:, मेरठ, 1974

सूक्त‍िमञ्जरी - बलदेव उपाध्‍याय:, चौखम्‍बाविद्याभवनम्, वाराणसी, ख्रिष्‍टाब्‍द: 1995

विष्‍णुसहस्रनामस्‍तोत्रम् गीताप्रेस, गोरखपुर, सं. 2072

विदग्‍धमुखमण्‍डनम्-धर्मसूरि:, संस्‍कृतविकिस्रोत:

कादम्‍बरी - बाणभट्ट:, सम्‍पादक: काशीनाथपाण्‍डुरंगपरब, निर्णयसागरप्रेस, बम्‍बई, ख्रिष्‍टाब्‍द: 1975

कामसूत्रम् -वात्‍स्‍यायनाचार्य:, संस्‍कृतविकिस्रोत:

कल्‍याण:, शिक्षाङ्क: गीताप्रेस गोरखपुरम्, ख्रिष्‍टाब्‍द: 1988

भरतमुनिकृतं नाट्यशास्‍त्रम्, सम्‍पादक: श्रीबाबूलालशास्‍त्री, चौखम्‍बा संस्‍कृत संस्‍थान, वाराणसी, ख्रिष्‍टाब्‍द: 2000

काव्‍यादर्श: - दण्‍डी, सम्‍पादक: टीकाकारश्‍च श्रीधर्मेन्‍द्रकुमारगुप्‍त:, मेहरचन्‍द लछमनदास, दिल्‍ली, ख्रिष्‍टाब्‍द: 1973

अष्‍टाध्‍यायी - पाणिनि:, प्रकरणनिर्देशिका, दीक्षितपुष्‍पा, संस्‍कृतभारती, नवदेहली, ख्रिष्‍टाब्‍द: 2010

सुभाषितरत्‍नभाण्‍डागारम् - संग्रहकर्ता काशीनाथपाण्‍डुरंगपरब, ईस्‍टर्न बुक लिंकर्स, देहली, ख्रिष्‍टाब्‍द: 1991

रामचरितमानसम् - गोस्‍वामीतुलसीदास:, गीताप्रेस, गोरखपुरम् , सं.2069

भट्टिकाव्‍यम् - महाकविभट्टिविरचितम्, व्‍याख्‍याकार: शेषराजशर्मा रेग्‍मी, चौखम्‍बा संस्‍कृत सीरिज ऑफिस वाराणसी, ख्रिष्‍टाब्‍द: 2015

रघुवंशमहाकाव्‍यम्, कालिदासविरचितम्, व्‍याख्‍याकार: जनादर्नशास्‍त्री पाण्‍डेय:, मोतीलालबनारसीदास, दिल्‍ली, ख्रिष्‍टाब्‍द: 2004

कात्‍यायनविरचितम् श्रौतसूत्रम्, व्‍याख्‍याकार: लक्ष्‍मीश्‍वर झा, चौखम्‍बा ओरियन्‍टालिया, दिल्‍ली, ख्रिष्‍टाब्‍द: 2011

1. प्रश्‍नोपनिषद्, गीताप्रेस गोरखपुरम्, ख्रिष्‍टाब्‍द: 2004

, शिक्षाशास्‍त्रविभाग

1. ऋग्‍वेदीयं नासदीयसूक्‍तम्, 10/129/6 [↑](#footnote-ref-1)
2. ॐ सुकेशा च भारद्वाज: शैब्‍यश्‍च सत्‍यकाम: सौर्यायणी च गार्ग्‍य: कौसल्‍यश्‍चाश्‍वलायनो भार्गवो वैदर्भि: कबन्‍धी कात्‍यायनस्‍ते हैते ब्रह्मपरा ब्रह्मनिष्‍ठा: परं ब्रह्मान्‍वेषमाणा एष ह वै तत्‍सर्वं वक्ष्‍यतीति ते ह समित्‍पाणयो भगवन्‍तं पिप्‍पलादमुपसन्‍ना:।। प्रश्‍नोपनिषद्, 1 [↑](#footnote-ref-2)
3. श्रीमद्भगवद्गीता 4/34 [↑](#footnote-ref-3)
4. कस्त्वं कोऽहं कुत आयातः का मे जननी को मे तातः | भज गोविन्‍दम् स्‍तोत्रम्, 23 [↑](#footnote-ref-4)
5. पुरुषे चित्रे साम गायति। कात्‍यायनश्रौतसूत्रम्, 17/76 [↑](#footnote-ref-5)
6. चित्रं वयो बृहदस्‍मे दधातु। ऋग्‍वेद:, 7/45/4 [↑](#footnote-ref-6)
7. चित्रैर‍ञ्जिभिर्वपुषे व्‍यञ्जते वक्ष:सु। ऋग्‍वेद:, 1/64/4 [↑](#footnote-ref-7)
8. चित्रं रयिं यशसं धेह्यस्‍मे देवि। ऋग्‍वेद:, 1/113/15 [↑](#footnote-ref-8)
9. अग्‍नौ चाधूमके यज्‍ज्योति: चित्रतरम्। मैत्रेय्युपनिषद् 6/10 [↑](#footnote-ref-9)
10. अहो किमपि चित्राणि चरित्राणि महात्‍मनाम्। लक्ष्‍मीं तृणाय मन्‍यन्‍ते तद्भरेण नमन्‍त्‍यपि।। (देवेश्‍वरस्‍य) [↑](#footnote-ref-10)
11. चित्रभित्तिरिव मिथ्‍यामनोरमम्। मैत्रेय्युपनिषद् 4/2 [↑](#footnote-ref-11)
12. पद्माद्याकारहेतुत्‍वे वर्णानां चित्रमुच्‍यते। साहित्‍यदर्पण:, 10/15 [↑](#footnote-ref-12)
13. **वर्णानां खड्गाकृतिहेतुता चित्रम् ।** 11 [↑](#footnote-ref-13)
14. विष्‍णुसहस्रनामस्‍तोत्रम्, 9 [↑](#footnote-ref-14)
15. रघुवंशम् 1/1 [↑](#footnote-ref-15)
16. विदग्‍धमुखमण्‍डनम् [↑](#footnote-ref-16)
17. कादम्‍बरी परिच्‍छेद: - 4, 'काव्‍यनाटकाख्‍यानकाख्‍यायिकालेख्‍यव्‍याख्‍यानादिक्रियानिपुणै:' [↑](#footnote-ref-17)
18. गीतं, वाद्यं, नृत्यं, आलेख्यं, विशेषकच्छेद्यं, तण्डुलकुसुमवलिविकाराः० इत्‍यादिकामसूत्रम्, 1/3/15 [↑](#footnote-ref-18)
19. प्राचीन भारत में चौंसठ कलाएँ, श्रीदुर्गादत्त त्रिपाठी, कल्‍याण:, शिक्षाङ्क: गीताप्रेस गोरखपुरम्, पृ.सं. 136 [↑](#footnote-ref-19)
20. भट्टिकाव्‍यम्, 2/19-20 [↑](#footnote-ref-20)
21. भरतमुने: नाट्यशास्‍त्रम् 18/118 [↑](#footnote-ref-21)
22. काव्‍यादर्श:, तृतीयपरिच्‍छेद:, 97 [↑](#footnote-ref-22)
23. काव्‍यादर्श:, तृतीयपरिच्‍छेद:, 96-124 [↑](#footnote-ref-23)
24. अष्‍टाध्‍यायी, 6/4/133 [↑](#footnote-ref-24)
25. **पुत्र: पुम्‍भ्य: 6/2/132; अधिकम् 5/2/73; शीलम् 4/4/61; धर्मं चरति 4/4/41; रक्षति 4/4/33;**

    **वशं गत: 4/4/86; पितुर्यच्‍च 4/3/79; पश्‍चात् 5/3/32; कृत्‍या: 3/1/95; तदर्हति 5/1/63**  [↑](#footnote-ref-25)
26. काक+आली (पंक्ति:), काम+धुरा (कामदेवस्‍य धुरा अर्थात् भार:), का+शी= काशी-तलवाहिनी गङ्गा। कं+सं=कंसं जघान (हन्-धातो: लिट्-लकारे प्रथमपुरुषस्‍य एकवचनरूपम्) कृष्‍ण:। कं+बलवन्‍तं = कम्‍बलवन्‍तं (कम्‍बलवस्‍त्रस्‍य धारकमित्‍यर्थ:) न बाधते शीतम्। [↑](#footnote-ref-26)